Paterna millora la valoració de dependència en salut mental
23/05/2018

# Paterna millora la valoració de dependència en salut mental

[![Paterna millora la valoració de dependència en salut mental](/images/noticias/2018/05/juanma-compromis-gr.jpg)](/images/noticias/2018/05/juanma-compromis-gr.jpg)

23.05.2018

L’Ajuntament de Paterna, la Conselleria de Polítiques Inclusives i la Conselleria de Sanitat col•laboren per a què el personal de Salut Mental realitze valoracions de dependència

Paterna comptarà amb una persona més per a fer les valoracions de dependència, específicament valorarà aquelles persones amb trastorn mental greu que puguen acollir-se a les prestacions econòmiques pel seu grau de dependència.

L'àrea de polítiques Inclusives col·laborarà amb la Conselleria de Sanitat perquè des de la Unitat de Salut Mental de Paterna es pugen realitzar estes tasques de valoració per a optar als serveis i prestacions econòmiques del sistema públic de dependència.

_"Amb esta nova incorporació millorem el servei, ja que aconseguim agilitzar les valoracions de les persones amb trastorns mentals que a més disposaran d'atenció específica per part de professionals de salut mental",_ ha manifestat el regidor Juanma Ramón.

Des de l'àrea que dirigeix Ramón, han destacat la col·laboració entre la conselleria i l'ajuntament de Paterna perquè les valoracions es puguen realitzar a través dels centres de les unitats de salut mental de la xarxa pública assistencial.